31991L0376
L 203/108
JURNALUL OFÍCIAL AL UNIUNII EUROPENE
DIRECTIVA COMISIEI
din 25 iunie 1991
de modificare a Directivei 86/109/CEE de limitare a comercializării semințelor din anumite specii de plante furajere și de plante oleaginoase și pentru fibră la semințele care au fost certificate oficial ca „semințe de bază” sau „semințe certificate”
(91/376/CEE)
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Directiva 66/401/CEE a Consiliului din 14 iunie 1966 privind comercializarea semințelor de plante furajere (1), astfel cum a fost modificată ultima dată prin Directiva 90/654/CEE (2), în special articolul 3 alineatul (3),
având în vedere Directiva 86/109/CEE (3) a Comisiei, astfel cum a fost modificată prin Directiva 89/424/CEE (4), în special articolul 3,
întrucât Directiva 66/401/CEE permite comercializarea semințelor de bază, a semințelor certificate și a semințelor comerciale din anumite specii de plante furajere;
întrucât articolul 3 alineatul (3) din Directiva 66/401/CEE autorizează Comisia să interzică vânzarea semințelor în cazul în care nu au fost certificate oficial ca „semințe de bază” sau „semințe certificate”;
întrucât Directiva 86/109/CEE (3) prevede în special o limitare a comercializării semințelor din anumite plante furajere la semințele certificate oficial ca „semințe de bază” sau „semințe certificate”;
întrucât, pentru unele specii menționate în Directiva 86/109/CEE, această limitare a comercializării se aplică de la 1 iulie 1991; întrucât se pare că, pentru unele dintre speciile menționate, statele membre nu vor fi în măsură, la data respectivă, să producă suficiente semințe de bază și certificate pentru satisfacerea cererii de semințe din cadrul Comunității;
întrucât, cu toate acestea, statele membre care au acceptat oficial soiurile din speciile menționate ar trebui să încurajeze producția de semințe din aceste specii de plante în vederea certificării lor oficiale ca „semințe de bază” sau ca „semințe certificate”;
întrucât Comisia studiază mijloacele corespunzătoare pentru a încuraja comercializarea semințelor produse astfel;
întrucât, prin urmare, este oportun să se prevadă anumite dispoziții tranzitorii aplicabile până când se va produce o cantitate suficientă de semințe de bază și de semințe certificate din speciile menționate;
întrucât măsurile prevăzute de prezenta directivă sunt conforme cu avizul Comitetului permanent de semințe și material săditor pentru agricultură, horticultură și silvicultură,
ADOPTĂ PREZENTA DIRECTIVĂ:
Articolul 1
Directiva 86/109/CEE se modifică după cum urmează:
1.
Articolul 3 se înlocuiește cu următorul text:
„Articolul 3
Statele membre prevăd că, de la 1 iulie 1991, semințele de:
-
Alopecurus pratensis L.
-
coada vulpii
-
Arrhenatherum elatius (L.) Beauv. ex J. S. și K. B. Presl
-
ovăscior
-
Bromus catharticus Vahl
-
obsigă
-
Bromus sitchensis Trin.
-
obsigă
-
Lupinus luteus
-
lupin galben, alte varietăți decât cele amare
-
Lupinus angustifolius L.
-
lupin albastru
-
Poa nemoralis L.
-
iarbă-deasă
-
Trisetum flavescens (L.) Beauv.
-
ovăscior auriu
-
Phacelia tanacetifolia Benth.
-
Zacelia
-
Sinapis alba L.
-
muștar alb
nu pot fi comercializate decât în cazul în care sunt certificate oficial ca «semințe de bază» sau «semințe certificate».”
2.
Se introduce următorul articol:
„Articolul 3a
(1) În cazul în care nu se prevede altfel la alineatul (5), statele membre prevăd ca, de la 1 iulie 1991, să nu fie permisă comercializarea semințelor de:
-
Agrostis canina L.
-
bucățel
-
Festuca ovina L.
-
păiușul oilor
-
Lupinus albus L.
-
lupin alb, soiurile amare
-
Lupinus luteus L.
-
lupin galben, soiurile amare
-
Trifolium alexandrinum L.
-
trifoiul egiptean
-
Trifolium incarnatum L.
-
trifoiul încarnat
-
Trifolium resupinatum L.
-
trifoiul persan
-
Vicia sativa L.
-
măzăriche de primăvară
-
Vicia villosa Roth.
-
măzăriche de Cerdange
decât în cazul în care sunt certificate oficial ca «semințe de bază» sau «semințe certificate».
(2) Statele membre informează Comisia, până la data menționată la alineatul (1), cu privire la cantitatea de semințe din speciile menționate la alineatul (1) care trebuie semănate pe teritoriul lor până la 31 decembrie 1991, în măsura în care este probabil ca respectiva cantitate să fie mai mare decât cantitatea disponibilă de semințe certificate oficial ca «semințe de bază» sau «semințe certificate».
(3) Statele membre care informează Comisia, în conformitate cu alineatul (2), cu privire la posibilitatea unei penurii de semințe certificate oficial ca «semințe de bază» sau «semințe certificate»:
-
adună toate informațiile disponibile cu privire la adaptarea la teritoriul lor a soiurilor din speciile în cauză prevăzute în catalogul comun al soiurilor din speciile agricole și comunică aceste informații Comisiei până la 1 octombrie 1991;
-
încurajează întreținerea ecotipurilor existente ale speciilor în cauză, pentru ca acestea să poată îndeplini condițiile recunoașterii lor oficiale ca soiuri.
(4) Statele membre care acceptă oficial soiurile din speciile prevăzute încurajează producția de semințe din speciile respective în vederea certificării lor oficiale ca «semințe de bază» sau «semințe certificate». Comisia studiază mijloacele corespunzătoare pentru a încuraja comercializarea semințelor produse astfel.
(5) Statele membre menționate la alineatul (3) sunt autorizate să permită comercializarea, până la 31 decembrie 1991, a semințelor declarate «semințe comerciale» în urma unui control oficial, într-o cantitate care să acopere deficitului indicat în conformitate cu dispozițiile alineatului (2). În afară de informațiile solicitate în conformitate cu anexa IV la Directiva 66/401/CEE, eticheta oficială:
-
indică de asemenea tipul declarat al materialului respectiv;
-
precizează că semințele sunt destinate exclusiv statului membru în cauză.
(6) În cazul deficitelor care apar după 31 decembrie 1991, se aplică dispozițiile articolului 17 din Directiva 66/401/CEE.”
Articolul 2
Statele membre pun în aplicare actele cu putere de lege și actele administrative necesare pentru a se conforma prezentei directive. Statele membre informează de îndată Comisia cu privire la aceasta.
Atunci Când statele membre adoptă aceste dispoziții, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
Articolul 3
Prezenta directivă se adresează statelor membre.
Adoptată la Bruxelles, 25 iunie 1991.